CELEX: C2005/082/08
Language: hu
Date: 2005-04-02 00:00:00
Title: A Bíróság ítélete (negyedik tanács) (2004. december 16.) a C-358/03. sz. az Európai Közösségek Bizottsága kontra Osztrák Köztársaság ügyben (Tagállami kötelezettségszegés – A munkavállalók védelme – A munkavállalók biztonsága és egészsége – A munkavállalókra nézve kockázattal járó kézi tehermozgatás)

2.4.2005   
            
            
               HU
            
            
               Az Európai Unió Hivatalos Lapja
            
            
               C 82/4
            
         
      A BÍRÓSÁG ÍTÉLETE
   
   (negyedik tanács)
   (2004. december 16.)
   a C-358/03. sz. az Európai Közösségek Bizottsága kontra Osztrák Köztársaság ügyben (1)
   
   (Tagállami kötelezettségszegés - A munkavállalók védelme - A munkavállalók biztonsága és egészsége - A munkavállalókra nézve kockázattal járó kézi tehermozgatás)
   (2005/C 82/08)
   Az eljárás nyelve: német
   A C-358/03. sz. az Európai Közösségek Bizottsága (meghatalmazott: D. Martin és H. Kreppel) kontra Osztrák Köztársaság (meghatalmazott: E. Riedl) ügyben, az EK 226. cikk alapján kötelezettségszegés megállapítása iránt 2003. augusztus 19-én benyújtott kereset tárgyában, a Bíróság (negyedik tanács), tagjai: M. K. Lenaerts, a tanács elnöke, N. Colneric (előadó) és J. N. Cunha Rodrigues bírák, főtanácsnok: A. Tizzano, hivatalvezető: R. Grass, 2004. december 16-án meghozta ítéletét, amelynek rendelkező része a következő:
   
               1)
            
            
               A Bíróság megállapítja, hogy mivel nem alkotta meg azokat a törvényi, rendeleti vagy közigazgatási rendelkezéseket, amelyek szükségesek ahhoz, hogy megfeleljen a Karintia tartományban az elsősorban a munkavállalók hátsérülésének kockázatával járó kézi tehermozgatásra vonatkozó egészségvédelmi és biztonsági minimumkövetelményekről szóló, 1990. május 29-i 90/269/EGK tanácsi irányelvnek (negyedik egyedi irányelv a 89/391/EGK irányelv 16. cikkének (1) bekezdése értelmében), az Osztrák Köztársaság nem teljesítette az ezen irányelvből eredő kötelezettségeit.
            
         
               2)
            
            
               A Bíróság a keresetet ezt meghaladóan elutasítja.
            
         
               3)
            
            
               Az Európai Közösségek Bizottsága és az Osztrák Köztársaság viselik saját költségeiket.
            
         
      (1)  HL C 264., 2003.11.1.